section_heading: Natjecanja i titule
paragraph_text: Zagrebačke mažoretkinje osvojile su 244 različite medalje u svim dobnim kategorijama (seniorke, juniorke i kadetkinje) na europskim, državnim, regionalnim i županijskim prvenstvima. Bile su 17 puta seniorske prvakinje Europe. Osvojile su 49 zlatnih medalja u svim dobnim kategorijama, 11 srebrnih i 1 brončanu medalju na europskom prvenstvu. Bile su 21 put seniorske prvakinje Hrvatske. Osvojile su 58 zlatnih medalja u svim dobnim kategorijama i 6 srebrnih medalja na državnom prvenstvu.